बिनि अनगायैबो कक्राझार आरो गसाइगावआव आइजो फालांगिरिफोरनि थाखाय राङारि मदद होग्रा बेंक गायसन्नानै मैखोमै बिहोमा जगाय बोदों। बिनि अनगायैबो नेरसोन एन जि अ’आ थांनाय 2008 इं मायथाइनिफ्राय आइजो फालांगिरिफोरखौ इयुन फारसे दावगाखां होनायनि थांखिजों मुलुगनां आइजो सान 8 जुनआव थुलुंगाखां बान्था महरै बोसोरफ्रोमबो साबसिन आइजो फालांगिरि बान्था होबोबाय थानाय नुनो मोन्दों। फिसा-फिसा फालांगिरि मैगं-थाइगंनि अनगायैबो दानाय-लुनाय सि-जोम, आगर- आखाइ बायदि बिथिङावबो आइजो मावथिफोरखौ जाफुंसारनाय नुनो मोन्दों। इन्दि मुगानि सि दानानै मुलुग दरबाराव बयजोंबो सिनायथि जाग्रा बर’ आइजोफोरा फालांगि बिथिंजों लोगोसे बर’ हारिनि गान्नाय-जोमन्नाय हारिमु समाजखान्थिखौ ब्राउफेडनि गेजेरजों गुबुन- गुबुन हादरफोराव दिन्थिफुंनानै गोजौ मान दान्दा आवग्रिनो हानायजों लोगोसे फालांगिरि आरो रांखान्थि आरजिनायाव जाफुंसार जानो हादों।